На основу члана 59. Закона о локалној самоуправи („Службени гласник Републике Српске“ број: 97/16, 36/19 и 61/21), члана 68. Статута Општине Угљевик („Службени билтен Општине Угљевик“ број: 7/17 и 5/21) и члана 4, 5 и 7. Одлуке о финансирању/суфинансирању у области спорта и физичке културе Општине Угљевик („Службени билтен Општине Угљевик“ број: 1/15), Начелник Општине Угљевик **р а с п и с у ј е;**

**ЈАВНИ ПОЗИВ** ЗА РАСПОДЈЕЛУ СРЕДСТАВА ИЗ БУЏЕТА ОПШТИНЕ УГЉЕВИК ЗА ФИНАНСИРАЊЕ/СУФИНАНСИРАЊЕ ПОТРЕБА СПОРТСКИХ УДРУЖЕЊА У 2022. ГОДИНИ

  **1.** Средства по овом Позиву додјељују се спортским удружењима (клубовима) са територије Oпштине Угљевик у циљу финансирања/суфинансирања трошкова програма за редовну дјелатност и спортска такмичења у 2022. години, из буџета Oпштине Угљевик за календарску 2022. годину.

Укупан износ средстава из буџета Oпштине Угљевик у 2022. години, намијењених за финансирање спортских удружења по јавном позиву износи 265.000,00 КМ.

**2.** Право учешћа на Конкурсу имају спортска удружења која су регистрована на територији Oпштине Угљевик, односно имају сједиште на подручју Oпштине Угљевик.

**3.** Пријавни образац (захтјев) и Одлука о финансирању/суфинансирању у области спорта и физичке културе Oпштине Угљевик, гдје су наведени критеријуми за додјелу средстава спортским удружењима, може се преузети на званичном сајту Oпштине Угљевик или шалтер сали Општине.

**4.** Уз попуњен и овјерен пријавни образац апликанти су дужни приложити:

* Статут (копија)
* рјешење о регистрацији код надлежног органа (копија)
* увјерење о пореској регистрацији – ЈИБ (копија)
* уговор са банком с наведеним трансакцијским рачуном (копија)
* програм рада за наредну годину са приједлогом финансијског плана
* доказ да не постоји блокада пословног рачуна удружења
* уговор о закупу или други документ којим је обезбјеђен простор за реализацију програма.

Спортска удружења која су у претходној години аплицирала за финансијска средства по Јавном позиву нису обавезни достављати статут удружења.

**5.** Пријаве са наведеном документацијом се подносе Комисији за спровођење поступка јавног позива за финансирање/суфинансирање спортских удружења у Oпштини Угљевик у коверти са назнаком: „Конкурс на Јавни позив за финансирање спортских удружења“ Трг Драже Михајловића бб, 76330 Угљевик, поштом или предајом на писарници Општинске Управе.

**6.** Неблаговремене као и непотпуне пријаве се неће разматрати.

**7.** Приједлог Одлуке о расподјели средстава Комисија доноси у року од 15 дана од дана истека рока из Јавног позива за доставу захтјева о додјељивању средстава, и објављује на огласној табли и званичној интернет страници Општине Угљевик.

**8.** Учесници конкурса имају право приговора на приједлог Одлуке о расподјели средстава у року од 8 дана од дана објављивања приједлога Одлуке о расподјели средстава.

 Приговор се подноси Начелнику општине Угљевик у писаној форми, у пријемну канцеларију Општинске управе, лично или путем поште.

**9.** Коначну Одлуку о расподјели средстава доноси Начелник Општине у року од 8 дана од дана истека рока за подношење приговора.

Одлука о расподјели средстава се такође објављује на огласној табли и званичној интернет страници Oпштине Угљевик, и доставља у писаној форми сваком апликанту појединачно.

**10.** Корисници средстава из ове Одлуке (осим борилачких спортова) дужни су надлежном одјељењу доставити извјештај о утрошку одобрених средстава једном мјесечно, у току године.

Удружења борилачких спортова дужни су доставити извјештај о утрошку одобрених средстава једном у три мјесеца, а на захтјев надлежног одјељења и више пута у току године.

**11.** Корисник средстава је дужан да изврши поврат дозначених средстава у буџет Oпштине Угљевик, те губи право на финансирање/суфинансирање из буџета Oпштине Угљевик у наредној години, уколико:

**а)** својим пропустом не изврши реализацију програма рада удружења,

**б)** средства утроши ненамјенски,

**в)** не достави у предвиђеном року извјештај о утрошку средстава,

**г)** престане да испуњава услове који су на основу Одлуке о

 финансирању/суфинансирању потребни за добијање средстава,

**д)** спријечи или онемогући спровођење контролних мјера.

**12.** Јавни позив биће објављен на званичној интернет страници Oпштине Угљевик, огласној табли Oпштине Угљевик и „Скала“ радиу и биће отворен 15 дана од дана објављивања.

Додатне информације се могу добити лично канц. бр. 20 или на тел. 055/773-765.

РЕПУБЛИКА СРПСКА

ОПШТИНСКА УПРАВА УГЉЕВИК НАЧЕЛНИК ОПШТИНЕ -Начелник Општине- \_\_\_\_\_\_\_\_\_\_\_\_\_\_\_\_\_ Број: 02-40-183/22 Василије Перић, дипл. ек. Датум: 11.02.2022. године